|  |
| --- |
| Tilbakemelding fra studentene |

Fagskulen Vestland skal sørge for at studentenes rettigheter blir ivaretatt og oppfylt, samt sikre god kvalitet på utdanningene og nå skolens målsetting for kvalitet.

Skolen skal foreta evalueringer og i denne forbindelse ha spesielt fokus på:

* planlegging og anvendelse av undervisnings- og veiledningsaktiviteter inklusive bruk av undervisningsprinsipper, metoder og undervisnings/ opplæringsutstyr i klasserom og laboratorier
* kriterier for fagmessige resultater
* hensiktsmessig utstyr og teknologi for å sikre at undervisnings- og instruktørprosessen opprettholder den spesifiserte standard
* nødvendig kompetanse hos faglærere
* oppmerksomhet omkring helse, miljø og sikkerhet, særlig når det gjelder lover og forskrifter, herunder et trygt og utviklende læringsmiljø gjennom hele utdanningsløpet.

Metodene for å skaffe og bruke denne informasjonen er fastsatt.

# For fagskolevirksomhet:

* Studiebarometeret gjennomføres hvert skoleår for alle fag og klasser i fagskolen og resultatet fra undersøkelsen er med å danne grunnlag for årlig kvalitetsmelding til styret for fagskolen
* Undersøkelsen gjennomføres normalt i løpet av vårsemesteret.  
  Innholdet i undersøkelsen (spørsmål) utarbeides på nasjonalt nivå i samarbeid med NOKUT  
  Fagskolens administrasjon er ansvarlig for forberedelse til og gjennomføring av undersøkelsen. Undersøkelsen foregår elektronisk
* Etter at resultatet fra studentundersøkelsen foreligger ultimo mai, overtar de respektive avdelingsledere ansvaret for presentasjon av resultater samt oppfølging og utarbeidelse av nødvendige aksjonspunkter
* Nødvendige aksjonspunkter/tiltak inntas i avdelingenes handlingsplaner samt i skolens mål- og tiltaksplan etter skolebesøket i oktober.
* Gjennom skoleåret gjennomføres det også to underveisevalueringer som studentene skal svare på. Formålet med underveisevalueringene er å sikre at svikt i kvalitet blir avdekket raskt og underveis i løpet, slik at dette kan følges opp.